**ՈՐՈՇՈՒՄ № Հ/712-2023/06-Ա(16)/2024**

**ՎԱՐՉԱԿԱՆ ՏՈՒՅԺ ՆՇԱՆԱԿԵԼՈՒ ՄԱՍԻՆ**

քաղաք Երևան «12» մարտի 2024թ.

Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի տեղակալ Սուրեն Մինասյանս, ուսումնասիրելով 2024 թվականի մարտի 5-ին կազմված №Հ/712-2023/06-Ա(16)/2024 արձանագրությունը և վարչական վարույթի նյութերը՝

**ՊԱՐԶԵՑԻ**

ԳՈՒՐԳԵՆ ԿԻՐԱԿՈՍՅԱՆ ՀՐԱՉԻԿԻ անհատ ձեռնարկատիրոջ (ՀՎՀՀ՝ 86922689, ՀՀ անձնագիր AS0536591, հաշվառված՝ ՀՀ Արարատի մարզ, գ. Դաշտավան, Տավուշի փողոց տ․ 12, այսուհետ նաև՝ Ընկերություն) կողմից ՀՀ, Արարատի մարզ, գ. Դաշտավան (Զորակ-Հայանիստ ավտոճանապարհի ձախակողմյան մաս) հասցեում շահագործվում է հեղուկ վառելիքի վաճառքի կետ (500 լիտրը չգերազանցող ծավալով)։

Տեսչական մարմնի ղեկավարի 2023 թվականի սեպտեմբերի 18-ի **թիվ Հ/712-2023/06-Ա** **որոշմամբ** (այսուհետ՝ Որոշում) **ամբողջությամբ դադարեցվել է** ՀՀ, Արարատի մարզ, գ. Դաշտավան (Զորակ-Հայանիստ ավտոճանապարհի ձախակողմյան մաս) հասցեում գտնվող հեղուկ վառելիքի վաճառքի կետի շահագործումը՝ մինչև հայտնաբերված խախտումների վերացումը։

Վերոնշյալ որոշման մասին ԳՈՒՐԳԵՆ ԿԻՐԱԿՈՍՅԱՆ ՀՐԱՉԻԿԻ անհատ ձեռնարկատերը պատշաճ ծանուցվել է 2023 թվականի հոկտեմբերի 10-ին (փոստային ծանուցում, LO111342920AM)։

2024 թվականի փետրվարի 2-ին Արարատի տարածքային բաժնի մասնագետների կողմից Որոշման պահանջների կատարման նկատմամբ վերահսկողություն իրականացնելիս պարզվել է, որ Ընկերությունը, պատշաճ ծանուցված լինելով ՀՀ, Արարատի մարզ, գ. Դաշտավան (Զորակ-Հայանիստ ավտոճանապարհի ձախակողմյան մաս) հասցեում գտնվող հեղուկ վառելիքի վաճառքի կետի շահագործման արգելման վերաբերյալ Տեսչական մարմնի ղեկավարի՝ 18.09.2023թ․ թիվ Հ/712-2023/06-Ա որոշման մասին, փաստացի չի կատարել որոշման պահանջները։

ԳՈՒՐԳԵՆ ԿԻՐԱԿՈՍՅԱՆ ՀՐԱՉԻԿԻ անհատ ձեռնարկատիրոջ կողմից թույլ է տրվել իրավախախտում, որն առաջացնում է վարչական պատասխանատվություն՝ համաձայն Վարչական իրավախախտումների վերաբերյալ Հայաստանի Հանրապետության օրենսգրքի 182.7-րդ հոդվածի 1-ին մասի, որի վերաբերյալ 2024 թվականի մարտի 5-ին կազմվել է №Հ/712-2023/06-Ա(16)/2024 արձանագրությունը։

2024թ. փետրվարի 16-ին, ժամը 15։00-ին Արարատի տարածքային բաժնում նշանակվել է վարչական իրավախախտման վերաբերյալ գործի քննություն (ՔՏՄ/16.3/4828-24, փոստային ծանուցում, LO116726125AM)։ Պատշաճ ծանուցված չլինելու պատճառով նշանակվել են նոր լսումներ՝ 2024 թվականի մարտի 5-ին, ժամը 12։00-ին (ՔՏՄ/16.3/5721-24, փոստային ծանուցում, LO116894923AM)։ Ծանուցագիրը տեղադրվել է նաև Հայաստանի Հանրապետության հրապարակային ծանուցումների պաշտոնական ինտերնետային կայքում (azdarar.am, նույնականացման համարը՝ 1459622):

Պատշաճ ծանուցված լինելով կայանալիք վարչական գործի քննության տեղի և ժամանակի մասին, ԳՈՒՐԳԵՆ ԿԻՐԱԿՈՍՅԱՆ ՀՐԱՉԻԿԻ անհատ ձեռնարկատերը կամ նրա կողմից լիազորված անձը չի ներկայացել քննությանը մասնակցելու, ինչպես նաև իր ներկայությամբ արձանագրությունը կազմելու, չի ներկայացրել միջնորդություն՝ գործի քննությունը հետաձգելու վերաբերյալ, չի ներկայացրել նաև գրավոր առարկություն։

**Վարչական իրավախախտումների վերաբերյալ Հայաստանի Հանրապետության օրենսգրքի 182․7-րդ հոդվածի 1-ին մասի համաձայն՝** Վերահսկողություն իրականացնող տեսչական մարմնի վերահսկողության իրականացումը խոչընդոտելը կամ թույլ չտալը, տեսչական մարմնի հանձնարարականը (կարգադրագիրը, որոշումը, ցուցումը) կամ խախտումները վերացնելու մասին այլ վարչական ակտերը սահմանված ժամկետում չկատարելը, բացառությամբ բնապահպանության ոլորտում վերահսկողություն իրականացնող տեսչական մարմնի կողմից գործունեությունը կամ գործողությունը կասեցնելու մասին վարչական ակտերի՝ առաջացնում է տուգանքի նշանակում քաղաքացիների նկատմամբ՝ սահմանված նվազագույն աշխատավարձի հարյուրապատիկից երկուհարյուրապատիկի չափով, իսկ պաշտոնատար անձանց նկատմամբ՝ երեքհարյուրապատիկից չորսհարյուրապատիկի չափով:

Վարչական իրավախախտումների վերաբերյալ Հայաստանի Հանրապետության օրենսգրքի իմաստով պաշտոնատար անձ է համարվում տնտեսավարող սուբյեկտի միանձնյա գործադիր մարմնի իրավասություններն իրականացնող անձը կամ կոլեգիալ գործադիր մարմնի անդամը կամ կազմակերպչական, կարգադրական կամ վարչատնտեսական գործառույթներ իրականացնող ղեկավար անձը:

**Վարչական իրավախախտումների վերաբերյալ Հայաստանի Հանրապետության օրենսգրքի 34-րդ հոդվածի 1-ին մասի համաձայն՝** Վարչական իրավախախտման համար պատասխանատվությունը ծանրացնող հանգամանքներ են համարվում` հակաիրավական վարքագիծը շարունակելը, չնայած այն դադարեցնելու մասին դրա համար լիազորված անձանց պահանջին։

Օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ վարչական վարույթի նյութերում առկա են ԳՈՒՐԳԵՆ ԿԻՐԱԿՈՍՅԱՆ ՀՐԱՉԻԿԻ անհատ ձեռնարկատիրոջ կողմից Վարչական իրավախախտումների վերաբերյալ Հայաստանի Հանրապետության օրենսգրքի 182.7 հոդվածի 1-ին մասով նախատեսված վարչական իրավախախտման փաստը հաստատող բավարար ապացույցներ (Արձանագրությունը, լուսանկարներ՝ տեղորոշմամբ և ամսաթվի նշումով): Բացի այդ, իրավախախտում կատարած անձի գործողություններում առկա են Վարչական իրավախախտումների վերաբերյալ Հայաստանի Հանրապետության օրենսգրքի 34-րդ հոդվածի 1-ին մասով նախատեսված ծանրացնող հանգամանքը, ուստի, վերջինս ենթակա է պատասխանատվության Վարչական իրավախախտումների վերաբերյալ Հայաստանի Հանրապետության օրենսգրքի 182.7 հոդվածի 1-ին մասով նախատեսված սանկցիայի առավելագույն չափով։

Հիմք ընդունելով վերոգրյալը և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 281-րդ, 282-րդ և 244.19-րդ հոդվածներով՝

**ՈՐՈՇԵՑԻ**

Գուրգեն Հրաչիկի Կիրակոսյանին ենթարկել վարչական պատասխանատվության՝ վերջինիս նկատմամբ նշանակել վարչական տույժ՝ տուգանք 400.000 (չորս հարյուր հազար) ՀՀ դրամ գումարի չափով:

**Ծանոթություն**․

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | **ՍՈՒՐԵՆ ՄԻՆԱՍՅԱՆ** |